יחסי טנזניה–קניה

יחסי טנזניה–קניה הם היחסים הבינלאומיים, הדו-צדדיים, המדיניים, הפוליטיים והשיתופיים המתנהלים בין הרפובליקה המאוחדת של טנזניה לבין רפובליקת קניה. טנזניה היא שותפה בולטת של קניה בתחומים רבים, בעיקרם סחר, ביטחון (צבאי), חינוך, חקלאות ואנרגיה.

טנזניה מחזיקה בנציבות גבוהה בניירובי, וקניה בדאר א-סלאם.

== היסטוריה ==
הנציבויות הגבוהות הראשונות של קניה בטנזניה ולהפך נפתחו לאחר שקניה זכתה בעצמאות. עם זאת, לאחר התפרקות הקהילייה המזרח-אפריקנית בשנת 1977, שתי המדינות ניתקו את הקשר המדיני. התפרקות ה-EAC הראשונה, שהוקמה בשנת 1967 הובלה על ידי הבדלים אידאולוגיים בין טנזניה לקניה. כפי שהיה במלחמה הקרה, מדינות אפריקה עמדו בפני החלטות האם להפוך לסוציאליסטיות או קפיטליסטיות. מנהיג קניה, ג'ומו קניאטה, התכוון לדאוג שקניה לא תהפוך לסוציאליסטית אלא תצטרף לזרם הקפיטליסטי. טנזניה, לעומת זאת, דגלה באוג'אמה, מדיניות סוציאליסטית מרכז-אפריקאית.<ref>Fred Oluoch [https://www.theeastafrican.co.ke/news/What-killed-the-first-EAC-marriage-/-/2558/2057490/-/2yyvwsz/-/index.html Lest we forget: What killed the first EAC marriage] The EastAfrican 2 November 2013. Retrieved 20 January 2015.</ref>

טנזניה וקניה חידשו את הקשרים הדיפלומטיים בשנת 1983. באותה תקופה, גורמים רבים האטו את הרעיון של אוג'אמה בטנזניה וביניהם המלחמה עם אוגנדה ועוד גורמים חברתיים רבים אחרים. <ref>https://www.nber.org/papers/w17764.pdf</ref>

ב-7 ביולי 2000, טנזניה וקניה יחד עם אוגנדה הקימו מחדש את הקהילייה המזרח-אפריקנית (EAC). ה-EAC תרמה רבות בשיפור הסחר והיחסים הכלליים בין שתי המדינות.<ref></ref>

כיום שתי המדינות נהנות מיחסים בריאים. שתי המדינות מאוכלסות באוכלוסיות דוברות סוואהילי מהגדולות בעולם. סוואהילי היא השפה הרשמית והלאומית בשתי המדינות. קניה וטנזניה חולקות קווי דמיון תרבותיים רבים.<ref></ref>

=== ביקורים מדרג גבוה ===
[[נשיא קניה, מוואי קיבאקי, במרכז, נשיא אוגנדה יוורי מוסבני משמאל, ונשיא טנזניה, ג'קאיה קיקווטה, מימין במהלך פסגת ה-EAC השמינית בארושה.]]
לאורך ההיסטוריה ביקרו נשיאי טנזניה וקניה פעמים רבות במדינות זה של זה.

== סחר וכלכלה ==
בספטמבר 2014 הייתה טנזניה יעד הייצוא הגדול ביותר של סחורות מקניה בתוך מזרח אפריקה.<ref>[https://www.theeastafrican.co.ke/news/Tanzania-edges-Uganda-as-Kenya-s-biggest-market-/-/2558/2435624/-/item/0/-/d89c40/-/index.html Tanzania becomes Kenya’s largest East Africa market] The EastAfrican 30 August 2014. Retrieved 20 January 2015.</ref> סך היצוא של קניה לטנזניה בשנת 2011 הוערך בכ-488 מיליון דולר אמריקאי לעומת 390 מיליון דולר בשנת 2010. הייבוא לקניה מטנזניה הוערך ב-185.4 מיליון דולר בשנת 2011, עלייה מ-126 מיליון דולר בשנת 2010. בשנים שבין 2007–2008 היצוא הטנזני לקניה גדל ב -17%.<ref>[http://allafrica.com/stories/200909080771.html East Africa: Tanzania Exports to Kenya On Rise]. AllAfrica.com/East African Business Week 7 September 2009. Retrieved 20 January 2015.</ref>

=== השקעת חוץ ישירה ===

בשנת 2009 הוערכה ההשקעה הקנייתית ביותר משני מיליארד דולר אמריקני, שהפכה את קניה למשקיעת החוץ הישירה השנייה בגודלה בטנזניה.<ref>[http://www.standardmedia.co.ke/article/1144023126/president-pushes-for-strong-eac?articleID=1144023126&story_title=president-pushes-for-strong-eac President pushes for strong EAC] Retrieved 20 January 2015.</ref>

=== תשתיות ===
טנזניה וקניה קשורות בכביש ורכבת. סכום כסף אדיר הוקצה לשדרוג ותחזוקה של התשתית המחברת בין שתי המדינות. באותה עת ערך הנשיא אוהורו קניאטה את אחד מביקוריו בטנזניה בדרך.

== ראו גם ==
* הקהילייה המזרח-אפריקנית (EAC)
* יחסי אוגנדה–טנזניה
* יחסי החוץ של טנזניה

==קישורים חיצוניים==

== הערות שוליים ==